รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 13 กุมภาพันธ์ 2567
วันอังคารที่ 13 กุมภาพันธ์ 2567
13/02/2567
สรุปข่าวการประชุมคณะรัฐมนตรี 13 กุมภาพันธ์ 2567
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง  เป็นประธานการประชุมคณะรัฐมนตรี ณ ห้องประชุม 501 ตึกบัญชาการ 1  ทําเนียบรัฐบาล
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ 13 กุมภาพันธ์ 2567 เวลา 10.00 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมคณะรัฐมนตรี ณ ห้องประชุม 501 ตึกบัญชาการ 1 ทําเนียบรัฐบาลซึ่งสรุปสาระสําคัญดังนี้
กฎหมาย
1.  เรื่อง  ร่างกฎกระทรวงยกเว้นค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม พ.ศ. .... และร่างกฎกระทรวงยกเว้นค่าธรรมเนียมสําหรับ ผู้ประกอบการตรวจสอบและรับรอง พ.ศ. ....
2.  เรื่อง  การปรับบทบาทภารกิจ หน้าที่และอํานาจของศูนย์ปฏิบัติการต่อต้านการทุจริต และข้อเสนอแนะเพื่อเพิ่มประสิทธิภาพการป้องกันและปราบปรามการทุจริตของศูนย์ปฏิบัติการต่อต้านการทุจริต
3.  เรื่อง  ร่างกฎ ก.พ. ว่าด้วยหลักเกณฑ์การจัดประเภทตําแหน่งและระดับตําแหน่ง พ.ศ. .... และร่างกฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง พ.ศ. ....
4.  เรื่อง  ร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์สําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... และร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอาคารชุดสําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... รวม 2 ฉบับ
5.  เรื่อง  ร่างพระราชบัญญัติที่คณะรัฐมนตรีขอรับมาพิจารณาก่อนรับหลักการ (ร่างพระราชบัญญัติสภาชนเผ่าพื้นเมืองแห่งประเทศไทย พ.ศ. ....)
6.  เรื่อง  ร่างพระราชกฤษฎีกากําหนดวันเปิดทําการศาลจังหวัดพระประแดง พ.ศ. .... ร่างพระราชกฤษฎีกาเปลี่ยนแปลงเขตอํานาจศาลแขวงสมุทรปราการ พ.ศ. .... และร่างพระราชกฤษฎีกา ให้ใช้บทบัญญัติมาตรา 3 แห่งพระราชบัญญัติให้นําวิธีพิจารณาความอาญาในศาลแขวงมาใช้บังคับในศาลจังหวัด พ.ศ. 2520 บังคับสําหรับคดีที่เกิดขึ้นในบางท้องที่ (ฉบับที่ ..) พ.ศ. .... รวม 3 ฉบับ (กําหนดวันเปิดทําการศาลจังหวัดพระประแดง วันที่ 1 เมษายน 2567 และกําหนดให้มีการเปลี่ยนแปลงเขตอํานาจศาลแขวงสมุทรปราการ รวมทั้งกําหนดให้ศาลจังหวัดพระประแดงสามารถนําวิธีพิจารณาความอาญาในศาลแขวงมาใช้บังคับในศาลจังหวัดสําหรับคดีอาญาที่อยู่ในอํานาจศาลแขวงซึ่งเกิดขึ้นในท้องที่อําเภอพระประแดง และอําเภอพระสมุทรเจดีย์ จังหวัดสมุทรปราการ ตั้งแต่วันที่ 1 เมษายน 2567 เป็นต้นไป)
เศรษฐกิจ- สังคม
7.  เรื่อง  รายงานการประเมินผลโครงการหรือแผนงานภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 รอบ 6 เดือน ครั้งที่ 2
8.  เรื่อง  รายงานความคืบหน้าการดําเนินการตามมาตรา 165 แห่งพระราชบัญญัติตํารวจแห่งชาติ พ.ศ. 2565 ในช่วงระหว่างเดือนกรกฎาคม-กันยายน 2566
9.  เรื่อง  ผลการพิจารณารายงานการพิจารณาศึกษา เรื่อง การปรับปรุงโครงสร้างกระทรวงศึกษาธิการเพื่อจัดตั้งสํานักบริหารการมัธยมศึกษา (สบม.) ของคณะกรรมาธิการการศึกษา วุฒิสภา
10.  เรื่อง  รายงานสถานการณ์น้ําภาพรวมประเทศ (ระหว่างวันที่ 7-12 กุมภาพันธ์ 2567)
11. เรื่อง  ขอความเห็นชอบการกู้เงินเพื่อรักษาสภาพคล่องทางการเงินขององค์การเภสัชกรรม
12.  เรื่อง  การกําหนดวันหยุดราชการเพิ่มเป็นกรณีพิเศษ ประจําปี 2567 (เพิ่มเติม)
13.  เรื่อง  การปรับปรุงแผนการบริหารหนี้สาธารณะ ประจําปีงบประมาณ 2567 ครั้งที่ 1
14.  เรื่อง  รายงานผลการใช้จ่ายงบประมาณรายจ่ายประจําปีงบประมาณ พ.ศ. 2566 ไปพลางก่อน และมาตรการเร่งรัดการใช้จ่ายงบประมาณ ประจําปีงบประมาณ พ.ศ. 2566 ไปพลางก่อน
ต่างประเทศ
15.  เรื่อง  สรุปผลการประชุมสมัยสามัญขององค์การยูเนสโก ครั้งที่ 42 (42nd Session of UNESCO General Conference: GC)
16.  เรื่อง  ผลการดําเนินโครงการความร่วมมือระหว่างรัฐบาลแห่งราชอาณาจักรไทยกับโครงการพัฒนาแห่งสหประชาชาติ (United Nations Development Programme: UNDP) ในการดําเนินงานศูนย์นวัตกรรมระดับภูมิภาค กรุงเทพมหานคร - UNDP (Bangkok- UNDP Regional Innovation Center: RIC) หรือห้องปฏิบัติการนโยบายประเทศไทย (Thailand Policy Lab: TPLab) ประจําปี 2565 ความก้าวหน้าของกิจกรรมประจําปี 2566 และการขยายระยะเวลาการดําเนินโครงการฯ
17.  เรื่อง  ร่างแผนงานความร่วมมือระหว่างกระทรวงพลังงานแห่งราชอาณาจักรไทยกับทบวงการพลังงานระหว่างประเทศ ประจําปี ค.ศ. 2024 - 2025 (Joint Work Programme between the Ministry of Energy of the kingdom of Thailand and the International Energy Agency 2024 - 2025)
18.  เรื่อง  ผลการประชุมคณะมนตรี คณะกรรมาธิการแม่น้ําโขง ครั้งที่ 30 และการประชุมคณะมนตรี คณะกรรมาธิการแม่น้ําโขงกับหุ้นส่วนการพัฒนา ครั้งที่ 28
แต่งตั้ง
19.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงสาธารณสุข)
20.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงสาธารณสุข)
21.  เรื่อง  การแต่งตั้งกรรมการผู้ช่วยรัฐมนตรี
22.  เรื่อง  การแต่งตั้งกรรมการผู้ช่วยรัฐมนตรี
23.  เรื่อง  การแต่งตั้งประธานกรรมการและกรรมการผู้ทรงคุณวุฒิในคณะกรรมการสํานักงานพัฒนารัฐบาลดิจิทัล
24.  เรื่อง  การแต่งตั้งประธานกรรมการและกรรมการอื่นในคณะกรรมการการเคหะแห่งชาติ
25.  เรื่อง  การแต่งตั้งประธานสภาพัฒนาการเศรษฐกิจและสังคมแห่งชาติ และกรรมการสภาผู้ทรงคุณวุฒิของสํานักงานสภาพัฒนาการเศรษฐกิจและสังคมแห่งชาติ
26.  เรื่อง  แต่งตั้งกรรมการอื่นในคณะกรรมการองค์การตลาดเพื่อเกษตรกร
27.  เรื่อง  การแต่งตั้งประธานกรรมการและกรรมการอื่นในคณะกรรมการองค์การสะพานปลา
กฎหมาย
1. เรื่อง ร่างกฎกระทรวงยกเว้นค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม พ.ศ. .... และร่างกฎกระทรวงยกเว้นค่าธรรมเนียมสําหรับผู้ประกอบการตรวจสอบและรับรอง พ.ศ. ....
คณะรัฐมนตรีมีมติอนุมัติหลักการร่างกฎกระทรวงยกเว้นค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม พ.ศ. .... และร่างกฎกระทรวงยกเว้นค่าธรรมเนียมสําหรับผู้ประกอบการตรวจสอบและรับรอง พ.ศ. .... รวม 2 ฉบับ ตามที่กระทรวงอุตสาหกรรม (อก.) เสนอ ซึ่งสํานักงานคณะกรรมการกฤษฎีกาได้ตรวจพิจารณาเป็นการล่วงหน้า และให้ดําเนินการต่อไปได้
ทั้งนี้ อก. ได้มีการออกกฎกระทรวงบังคับใช้ ดังนี้
1. กฎกระทรวงกําหนดค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม พ.ศ. 2548 ซึ่งออกโดยอาศัยอํานาจตามความในมาตรา 58 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 โดยได้กําหนดค่าธรรมเนียม ใบอนุญาตและใบแทนใบอนุญาต รวม 6 รายการ ได้แก่
ประเภทของค่าธรรมเนียม
อัตราค่าธรรมเนียม
1. ใบอนุญาตตามมาตรา 16
• ใบอนุญาตแสดงเครื่องหมายมาตรฐานผลิตภัณฑ์อุตสาหกรรม (มาตรฐานทั่วไป)
ฉบับละ 3,000 บาท
2. ใบอนุญาตตามมาตรา 20
• ใบอนุญาตทําผลิตภัณฑ์อุตสาหกรรมที่มีพระราชกฤษฎีกาหรือกฎกระทรวง กําหนดให้ต้องเป็นไปตามมาตรฐาน (มาตรฐานบังคับ)
3. ใบอนุญาตตามมาตรา 21
• ใบอนุญาตนําผลิตภัณฑ์อุตสาหกรรมที่มีพระราชกฤษฎีกาหรือกฎกระทรวงกําหนดให้ต้องเป็นไปตามมาตรฐาน เข้ามาเพื่อจําหน่ายในราชอาณาจักร
4. ใบอนุญาตตามมาตรา 24
• คําขอย้ายสถานที่ที่ระบุไว้ในใบอนุญาต สําหรับผู้ได้รับใบอนุญาตตามมาตรา 16 มาตรา 20 และมาตรา 21
ฉบับละ 1,500 บาท
5. ใบอนุญาตตามมาตรา 25
• คําขอโอนใบอนุญาต สําหรับผู้ได้รับใบอนุญาตตามมาตรา 16 มาตรา 20 และ มาตรา 21
6. ใบแทนใบอนุญาต
• กรณีใบอนุญาตหายหรือชํารุดเสียหายมาก ตามมาตรา 23
ฉบับละ 300 บาท
2. กฎกระทรวงกําหนดค่าธรรมเนียมสําหรับผู้ประกอบการตรวจสอบและรับรอง พ.ศ. 2552 ซึ่งออกโดยอาศัยอํานาจตามความในมาตรา 5 แห่งพระราชบัญญัติการมาตรฐานแห่งชาติ พ.ศ. 2551 โดยได้กําหนดค่าธรรมเนียมคําขอรับใบรับรอง ค่าธรรมเนียมใบรับรอง และค่าธรรมเนียมการต่ออายุใบรับรอง รวม 9 รายการ ได้แก่
ประเภทของค่าธรรมเนียม
อัตราค่าธรรมเนียม
1. คําขอรับใบอนุญาตตามมาตรา 18
• ใบอนุญาตที่สํานักงานมาตรฐานผลิตภัณฑ์อุตสาหกรรม (สมอ.) ออกให้แก่ผู้ประกอบการตรวจสอบและรับรอง ซึ่งเป็นบุคคลหรือหน่วยงานที่ให้บริการการตรวจสอบและรับรองแก่ผู้ประกอบกิจการ สําหรับมาตรฐานการตรวจและรับรองบังคับ และผู้ประกอบการตรวจสอบและรับรองต้องแสดงเครื่องหมายมาตรฐานบังคับ โดยปัจจุบัน สมอ. ยังไม่มีการกําหนดมาตรฐานการตรวจและรับรองบังคับ จึงยังไม่มีการออกใบอนุญาตตามมาตรา 18 แต่อย่างใด
ฉบับละ 500 บาท
2. คําขอรับใบรับรองตามมาตรา 28
• ใบรับรองมาตรฐานการตรวจสอบและรับรองที่ สมอ. ออกให้แก่ผู้ประกอบการตรวจสอบและรับรอง ซึ่งเป็นบุคคลหรือหน่วยงาน ที่ให้บริการการตรวจสอบและรับรองแก่ผู้ประกอบกิจการ สําหรับมาตรฐานการตรวจและรับรองทั่วไป และผู้ประกอบการตรวจสอบและรับรองมีสิทธิแสดงเครื่องหมายมาตรฐานทั่วไป เช่น ระบบบริหารงานคุณภาพ ISO 9001 ระบบการจัดการสิ่งแวดล้อม ISO 14000
ฉบับละ 1,000 บาท
3. ค่าตรวจสอบคําขอรับใบอนุญาตตามมาตรา 18
สาขาหน่วยรับรอง ครั้งละ 15,000 บาท
สาขาหน่วยตรวจ ครั้งละ 1,500 บาท
4. ค่าตรวจสอบคําขอรับใบรับรองตามมาตรา 28
สาขาหน่วยรับรอง ครั้งละ 30,000 บาท
สาขาหน่วยตรวจ ครั้งละ 3,000 บาท
5. ใบอนุญาตตามมาตรา 18
ฉบับละ 10,000 บาท
6. ใบรับรองตามมาตรา 28
ฉบับละ 10,000 บาท
7. ใบแทนใบอนุญาตตามมาตรา 18
ฉบับละ 5,000 บาท
8. ใบแทนใบรับรองตามมาตรา 28
ฉบับละ 5,000 บาท
9. การต่ออายุใบอนุญาตตามมาตรา 18 หรือใบรับรองตามมาตรา 28
ครั้งละกึ่งหนึ่งของ ค่าธรรมเนียมใบอนุญาต หรือใบรับรองนั้น ๆ แต่ละฉบับ
3. คณะรัฐมนตรีได้มีมติ (28 พฤศจิกายน 2566) เห็นชอบตามที่นายกรัฐมนตรีเสนอว่า ในโอกาส วันขึ้นปีใหม่ พ.ศ. 25627 ที่กําลังจะมาถึง ขอให้ทุกส่วนราชการ รัฐวิสาหกิจ และหน่วยงานของรัฐเร่งพิจารณากําหนดแผนงานหรือโครงการในความรับผิดชอบ ที่เห็นสมควรดําเนินการเพื่อมอบเป็นของขวัญปีใหม่ พ.ศ. 2567 ให้แก่ประชาชน อก. จึงเห็นควรยกเว้นค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม และค่าธรรมเนียมบางรายการสําหรับผู้ประกอบการตรวจสอบและรับรอง จึงได้ยกร่างกฎกระทรวงรวม 2 ฉบับดังกล่าว โดยมีรายละเอียด ดังนี้
3.1 ร่างกฎกระทรวงยกเว้นค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม พ.ศ. .... ออกโดยอาศัยอํานาจตามความในมาตรา 58 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 บัญญัติให้รัฐมนตรีว่าการกระทรวงอุตสาหกรรมมีอํานาจออกกฎกระทรวงยกเว้นค่าธรรมเนียมตามพระราชบัญญัตินี้ โดยร่างกฎกระทรวงดังกล่าวเป็นการยกเว้นค่าธรรมเนียมใบอนุญาต และใบแทนใบอนุญาตเกี่ยวกับผลิตภัณฑ์อุตสาหกรรมที่กําหนดตามกฎกระทรวงกําหนดค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม พ.ศ. 2548 ตามข้อ 1
3.2 ร่างกฎกระทรวงยกเว้นค่าธรรมเนียมสําหรับผู้ประกอบการตรวจสอบและรับรอง พ.ศ. .... ออกโดยอาศัยอํานาจตามความในมาตรา 5 แห่งพระราชบัญญัติการมาตรฐานแห่งชาติ พ.ศ. 2551 บัญญัติให้รัฐมนตรีว่าการกระทรวงอุตสาหกรรมมีอํานาจออกกฎกระทรวงยกเว้นค่าธรรมเนียมตามพระราชบัญญัตินี้ โดย ร่างกฎกระทรวงดังกล่าวเป็นการยกเว้นค่าธรรมเนียมบางรายการสําหรับผู้ประกอบการตรวจสอบและรับรองที่กําหนดตามกฎกระทรวงกําหนดค่าธรรมเนียมสําหรับผู้ประกอบการตรวจสอบและรับรอง พ.ศ. 2552 ได้แก่ 1) คําขอรับใบรับรอง 2) ใบรับรอง และ 3) การต่ออายุใบรับรองตามมาตรา 28 ซึ่งร่างกฎกระทรวงทั้ง 2 ฉบับดังกล่าวมีผลใช้บังคับตั้งแต่วันถัดจากวันประกาศในราชกิจจานุเบกษา จนถึงวันที่ 30 มิถุนายน 2567
4. กระทรวงอุตสาหกรรมได้จัดทํารายงานประมาณการการสูญเสียรายได้และประโยชน์ที่จะได้รับตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 แล้ว โดยมาตรการดังกล่าวจะทําให้รัฐเสียรายได้จากการยกเว้นค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม ประมาณ 21.6 ล้านบาท และจากการยกเว้นค่าธรรมเนียมบางรายการสําหรับผู้ประกอบการตรวจสอบและรับรอง ประมาณ 1.4 ล้านบาท แต่จะเป็นการลดภาระค่าใช้จ่ายและลดต้นทุนของผู้ประกอบการ ที่ยื่นขอรับใบอนุญาตสําหรับกรณีใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม และของหน่วยตรวจ หน่วยรับรอง และห้องปฏิบัติการสําหรับกรณีผู้ประกอบการตรวจสอบและรับรอง ก่อให้เกิดการกระตุ้นเศรษฐกิจ และสร้างแรงจูงใจให้มีการยื่นขอใบอนุญาตและใบรับรองเพิ่มมากขึ้น
สาระสําคัญของร่างกฎกระทรวง
1. ร่างกฎกระทรวงยกเว้นค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม พ.ศ. .... เป็นการยกเว้นค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม รวม 6 รายการ ตามที่กําหนดในกฎกระทรวงกําหนดค่าธรรมเนียมใบอนุญาตและใบแทนใบอนุญาตเกี่ยวกับผลิตภัณฑ์อุตสาหกรรม พ.ศ. 2548 โดยให้มีผลใช้บังคับตั้งแต่วันถัดจากวันประกาศใน ราชกิจจานุเบกษา ถึงวันที่ 30 มิถุนายน 2567
2. ร่างกฎกระทรวงยกเว้นค่าธรรมเนียมสําหรับผู้ประกอบการตรวจสอบและรับรอง พ.ศ. .... เป็นการยกเว้นค่าธรรมเนียมบางรายการสําหรับผู้ประกอบการตรวจสอบและรับรอง รวม 3 รายการ ตามที่กําหนดในกฎกระทรวงกําหนดค่าธรรมเนียมสําหรับผู้ประกอบการตรวจสอบและรับรอง พ.ศ. 2552 โดยให้มีผลใช้บังคับตั้งแต่วันถัดจากวันประกาศในราชกิจจานุเบกษา ถึงวันที่ 30 มิถุนายน 2567
2. เรื่อง การปรับบทบาทภารกิจ หน้าที่และอํานาจของศูนย์ปฏิบัติการต่อต้านการทุจริต และข้อเสนอแนะเพื่อเพิ่มประสิทธิภาพการป้องกันและปราบปรามการทุจริตของศูนย์ปฏิบัติการต่อต้านการทุจริต
คณะรัฐมนตรีมีมติรับทราบดังนี้
1. รับทราบ
1.1 ร่างกฎกระทรวงแบ่งส่วนราชการของสํานักงานปลัดสํานักนายกรัฐมนตรี สํานักงานปลัดกระทรวง ส่วนราชการที่อยู่ในบังคับบัญชาขึ้นตรงต่อนายกรัฐมนตรี และส่วนราชการไม่สังกัด สํานักนายกรัฐมนตรี กระทรวงหรือทบวง ในส่วนของหน้าที่และอํานาจของศูนย์ปฏิบัติการต่อต้านการทุจริต รวม 35 ฉบับ
1.2 ร่างกฎกระทรวงแบ่งส่วนราชการสํานักงานปลัดกระทรวง กระทรวงสาธารณสุข พ.ศ. .... รวม 36 ฉบับ ตามที่สํานักงานคณะกรรมการกฤษฎีกาเสนอ และให้ดําเนินการต่อไปได้
2. ให้สํานักงาน ก.พ.ร. กระทรวงการต่างประเทศ กระทรวงมหาดไทย และหน่วยงานที่เกี่ยวข้องรับข้อสังเกตของคณะกรรมการกฤษฎีกา (คณะที่ 2) ไปพิจารณาดําเนินการต่อไปด้วย
3. ให้สํานักงาน ก.พ.ร. รับความเห็นของกระทรวงมหาดไทยและสํานักงบประมาณไปพิจารณาดําเนินการต่อไปด้วย
ทั้งนี้ ร่างกฎกระทรวงรวม 36 ฉบับ ตามที่สํานักงานคณะกรรมการกฤษฎีกาเสนอ โดย 1) ร่างกฎกระทรวงแบ่งส่วนราชการของสํานักงานปลัดสํานักนายกรัฐมนตรี สํานักงานปลัดกระทรวง ส่วนราชการที่อยู่ในบังคับบัญชาขึ้นตรงต่อนายกรัฐมนตรี และส่วนราชการไม่สังกัดสํานักนายกรัฐมนตรี กระทรวงหรือทบวง ในส่วนของหน้าที่และอํานาจของศูนย์ปฏิบัติการต่อต้านการทุจริต รวม 35 ฉบับ เป็นการแก้ไขเพิ่มเติมกฎกระทรวงแบ่งส่วนราชการของสํานักงานปลัดสํานักนายกรัฐมนตรี สํานักงานปลัดกระทรวง ส่วนราชการที่อยู่ในบังคับบัญชาขึ้นตรงต่อนายกรัฐมนตรี และส่วนราชการไม่สังกัดสํานักนายกรัฐมนตรี กระทรวงหรือทบวง เพื่อปรับปรุงหน้าที่และอํานาจของศูนย์ปฏิบัติการต่อต้านการทุจริต ให้มีหน้าที่ในการเสนอแนะต่อหัวหน้าส่วนราชการเกี่ยวกับการป้องกันและปรามการทุจริตและประพฤติมิชอบของส่วนราชการในสังกัด ประเมินความเสี่ยงและกําหนดมาตรการบริหารความเสี่ยง จัดทําแผนปฏิบัติการ เร่งรัดและกํากับการดําเนินการตามแผนปฏิบัติการที่เกี่ยวข้องกับการต่อต้านการทุจริตและประพฤติ มิชอบ และการส่งเสริมคุณธรรมจริยธรรมของส่วนราชการ ดําเนินการในส่วนที่เกี่ยวข้องตามกฎหมายว่าด้วยมาตรฐานทางจริยธรรมและประมวลจริยธรรมข้าราชการพลเรือน และรับข้อร้องเรียนเรื่องการทุจริต ติดตาม ประเมินผลสัมฤทธิ์ และจัดทํารายงานเกี่ยวกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมให้ครอบคลุมทั้งส่วนราชการในสังกัด (กรม) รัฐวิสาหกิจ และองค์การมหาชน และ 2) ร่างกฎกระทรวงแบ่งส่วนราชการสํานักงานปลัดกระทรวง กระทรวงสาธารณสุข พ.ศ. .... เป็นการปรับปรุงการแบ่งส่วนราชการและหน้าที่ และอํานาจของสํานักงานปลัดกระทรวง กระทรวงสาธารณสุข โดยปรับปรุงหน้าที่และอํานาจของศูนย์ปฏิบัติการต่อต้านการทุจริตเช่นเดียวกับร่างกฎกระทรวงตาม 1) และรวมทั้งการจัดตั้งส่วนราชการเพิ่มใหม่ ได้แก่ “กองสนับสนุนระบบสุขภาพปฐมภูมิ” โดยยกฐานะจากสํานักสนับสนุนระบบปฐมภูมิซึ่งเป็นหน่วยงานจัดตั้งภายใน ปรับปรุงหน้าที่และอํานาจของกองกฎหมาย และศูนย์เทคโนโลยีสารสนเทศและการสื่อสาร และตัดสถาบัน พระบรมราชชนกออกจากส่วนราชการของสํานักงานปลัดกระทรวง กระทรวงสาธารณสุขซึ่งได้รับการยกฐานะเป็นสถาบันอุดมศึกษาเฉพาะทางด้านวิทยาศาสตร์สุขภาพตามพระราชบัญญัติสถาบันพระบรมราชชนก พ.ศ. 2562 แล้ว ทั้งนี้ การดําเนินการปรับปรุงแก้ไขอํานาจหน้าที่ของศูนย์ปฏิบัติการต่อต้านการทุจริตเพื่อปรับปรุงบทบาทภารกิจให้ครอบคลุมงานด้านส่งเสริมคุณธรรม จริยธรรม การเสริมสร้างวินัย การส่งเสริมธรรมาภิบาล และการต่อต้าน การทุจริต ซึ่งร่างกฎกระทรวงทั้ง 36 ฉบับในเรื่องนี้ได้ดําเนินการตามขั้นตอน และแนวทางปฏิบัติตาม มติคณะรัฐมนตรี (19 ธันวาคม 2549) และ ก.พ.ร. ได้มีมติเห็นชอบด้วยแล้ว
การตรวจพิจารณาร่างกฎกระทรวงเพื่อปรับปรุงหน้าที่และอํานาจของศูนย์ปฏิบัติการต่อต้าน การทุจริต คณะกรรมการกฤษฎีกา (คณะที่ 2) ได้มีข้อสังเกตเกี่ยวกับ (1) บทบาทภารกิจ หน้าที่และอํานาจของ ศูนย์ปฏิบัติการต่อต้านการทุจริต เพื่อให้การขับเคลื่อนการต่อด้านการทุจริตและประพฤติมิชอบและการส่งเสริมคุณธรรมและจริยธรรมในประเด็นการประสานความร่วมมือของศูนย์ปฏิบัติการต่อต้านการทุจริต โดยสํานักงาน ก.พ.ร. ควรจัดทําหลักเกณฑ์การประสานความร่วมมือระหว่างศูนย์ปฏิบัติการต่อต้านการทุจริตของส่วนราชการกับรัฐวิสาหกิจ และองค์การมหาชน ในการปฏิบัติตามหน้าที่และอํานาจตามที่กําหนดในกฎกระทรวง และนําเสนอ ต่อสํานักงาน ก.พ.ร. และคณะรัฐมนตรีเพื่อมีมติให้ส่วนราชการ รัฐวิสาหกิจ และองค์การมหาชนถือปฏิบัติต่อไป และ (2) การต่อต้านการทุจริตและประพฤติมิชอบ และการส่งเสริมคุณธรรมและจริยธรรมของราชการส่วนภูมิภาค ราชการส่วนกลางที่ตั้งในจังหวัด องค์กรปกครองส่วนท้องถิ่น และส่วนราชการที่ตั้งอยู่ในต่างประเทศ เนื่องจากในปัจจุบันมีหน่วยงาน คณะกรรมการ และแผนปฏิบัติการต่างๆ จํานวนมากที่อาจซ้ําซ้อนกัน และยังไม่มีการบูรณาการร่วมกันระหว่างส่วนราชการ และการดําเนินการสําหรับส่วนราชการที่ตั้งอยู่ในต่างประเทศยังไม่มีกลไกที่ชัดเจน สมควรที่สํานักงาน ก.พ.ร. กระทรวงการต่างประเทศ กระทรวงมหาดไทย และหน่วยงานที่เกี่ยวข้องจะได้ศึกษาและวิเคราะห์กลไกเพื่อแก้ไขปัญหาดังกล่าว เพื่อให้การขับเคลื่อนการต่อต้านการทุจริตและประพฤติมิชอบและ การส่งเสริมคุณธรรม และจริยธรรมเป็นไปอย่างมีประสิทธิภาพ
สาระสําคัญของร่างกฎกระทรวง
1. ร่างกฎกระทรวงแบ่งส่วนราชการของสํานักงานปลัดสํานักนายกรัฐมนตรี (สปน.) สํานักงานปลัดกระทรวง ส่วนราชการที่อยู่ในบังคับบัญชาขึ้นตรงต่อนายกรัฐมนตรี และส่วนราชการไม่สังกัด สํานักนายกรัฐมนตรี กระทรวงหรือทบวง ในส่วนของหน้าที่และอํานาจของศูนย์ปฏิบัติการต่อต้านการทุจริต (ศปท.) รวม 35 ฉบับ ซึ่งมีสาระปรับปรุงหน้าที่และอํานาจของ ศปท. โดยแก้ไขเพิ่มเติมตามกฎกระทรวงแบ่งส่วนราชการของ สปน. สํานักงานปลัดกระทรวง ส่วนราชการที่อยู่ในบังคับบัญชาขึ้นตรงต่อนายกรัฐมนตรีและส่วนราชการ ไม่สังกัดสํานักนายกรัฐมนตรี กระทรวงหรือทบวง รวม 35 ฉบับ ใน 4 ประเด็น ดังนี้
1.1 กําหนดให้มีหน้าที่ในการเสนอแนะต่อหัวหน้าส่วนราชการเกี่ยวกับการป้องกันและปรามการทุจริตและประพฤติมิชอบของส่วนราชการในสังกัด ประเมินความเสี่ยงและกําหนดมาตรการบริหาร ความเสี่ยงเพื่อลดและปิดโอกาสการทุจริตและประพฤติมิชอบ รวมทั้งจัดทําแผนปฏิบัติการที่เกี่ยวข้องกับการต่อต้านการทุจริต และประพฤติมิชอบ และการส่งเสริมคุณธรรมและจริยธรรมของส่วนราชการให้สอดคล้องกับยุทธศาสตร์ชาติ และนโยบายของรัฐบาลที่เกี่ยวข้องเสนอต่อหัวหน้าส่วนราชการ
1.2 กําหนดให้มีหน้าที่เร่งรัดและกํากับการดําเนินการตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรม จริยธรรมของส่วนราชการในสังกัด รัฐวิสาหกิจและองค์การมหาชน
1.3 กําหนดให้มีหน้าที่ในการดําเนินการในส่วนที่เกี่ยวข้อง ตามกฎหมายว่าด้วยมาตรฐานทางจริยธรรมและประมวลจริยธรรมข้าราชการพลเรือน และรับข้อร้องเรียนเรื่องการทุจริต การปฏิบัติหรือละเว้น การปฏิบัติหน้าที่โดยมิชอบ และการฝ่าฝืนจริยธรรมของเจ้าหน้าที่ส่วนราชการในสังกัด และส่งต่อไปยังส่วนราชการและหน่วยงานที่เกี่ยวข้อง รวมทั้งประสานงาน เร่งรัด และติดตามจนได้ข้อยุติ
1.4 กําหนดให้ติดตาม ประเมินผลสัมฤทธิ์ และจัดทํารายงานเกี่ยวกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสังกัด รัฐวิสาหกิจและองค์การมหาชนเสนอต่อหัวหน้าส่วนราชการ และหน่วยงานที่เกี่ยวข้อง
1.5 กําหนดให้มีการประสานความร่วมมือกับรัฐวิสาหกิจ หรือองค์การมหาชนที่อยู่ในกํากับดูแลของนายกรัฐมนตรีหรือรัฐมนตรีเกี่ยวกับข้อมูลการจัดทํา และการดําเนินงานตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรม รวมทั้งการดําเนินการตามกฎหมายว่าด้วยมาตรฐานทางจริยธรรมและประมวลจริยธรรม ตลอดจนการประเมินผลสัมฤทธิ์ของหน่วยงานดังกล่าว เพื่อเสนอความเห็นหรือข้อเสนอแนะต่อหัวหน้าส่วนราชการในการจัดทํารายงานต่อนายกรัฐมนตรี ในฐานะผู้กํากับดูแลรัฐวิสาหกิจหรือองค์การมหาชนดังกล่าวต่อไป
1.6 กําหนดให้ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่หัวหน้าส่วนราชการมอบหมาย
2. ร่างกฎกระทรวงแบ่งส่วนราชการสํานักงานปลัดกระทรวง กระทรวงสาธารณสุข พ.ศ. .... เป็นการปรับปรุงการแบ่งส่วนราชการและหน้าที่และอํานาจของสํานักงานปลัดกระทรวง สธ. โดยการจัดตั้งส่วนราชการเพิ่มใหม่ ได้แก่ กองสนับสนุนระบบสุขภาพปฐมภูมิ (ยกฐานะของ “สํานักสนับสนุนระบบปฐมภูมิ” ซึ่งเป็นหน่วยงานจัดตั้งภายใน) และปรับปรุงหน้าที่ และอํานาจของสํานักงานปลัดกระทรวงสาธารณสุข กองกฎหมาย และ ศูนย์เทคโนโลยีสารสนเทศและการสื่อสาร และตัดสถาบันพระบรมราชชนกออกจากส่วนราชการของสํานักงานปลัดกระทรวงสาธารณสุข รวมทั้งปรับปรุงหน้าที่และอํานาจของ ศปท. ดังนี้
การแบ่งส่วนราชการในปัจจุบัน
การแบ่งส่วนราชการที่ขอปรับปรุงใหม่
หมายเหตุ
1. กลุ่มตรวจสอบภายใน
2. กลุ่มพัฒนาระบบบริหาร
คงเดิม
คงเดิม
-
3. ศูนย์ปฏิบัติการต่อต้าน การทุจริตฯ
คงเดิม
ปรับปรุงหน้าที่และอํานาจในการเสนอแนะต่อหัวหน้าส่วนราชการ เกี่ยวกับการป้องกันและปราบปรามการทุจริตและ ประพฤติมิชอบเร่งรัด และกํากับการดําเนินการตามแผนปฏิบัติการ ดําเนินการในส่วนที่เกี่ยวข้องตามกฎหมาย ว่าด้วยมาตรฐานทางจริยธรรม และประมวลจริยธรรมข้าราชการพลเรือน ติดตาม ประเมินผลสัมฤทธิ์ จัดทํารายงานและประสานความร่วมมือกับรัฐวิสาหกิจหรือองค์การมหาชน ที่อยู่ในกํากับดูแลของนายกรัฐมนตรี หรือรัฐมนตรีเกี่ยวกับข้อมูลการจัดทํา และการดําเนินงานตามแผนปฏิบัติการ ที่เกี่ยวข้องกับการต่อต้านการทุจริตและประพฤติมิชอบ
4. กองกลาง
คงเดิม
-
5. กองกฎหมาย
คงเดิม
แก้ไขหน้าที่และอํานาจ ในการดําเนินการเกี่ยวกับการรับฟัง ความคิดเห็นของผู้เกี่ยวข้อง และ การวิเคราะห์ผลกระทบที่อาจเกิดขึ้นจากกฎหมาย รวมทั้ง การประเมินผลสัมฤทธิ์ของกฎหมาย ที่อยู่ในหน้าที่และอํานาจของสํานักงาน ปลัดกระทรวงและกระทรวง
6. กองการต่างประเทศ
คงเดิม
-
7. กองการพยาบาล
คงเดิม
-
8. กองตรวจราชการ
คงเดิม
-
9. กองบริหารการคลัง
คงเดิม
-
10. กองบริหารการสาธารณสุข
คงเดิม
-
11. กองบริหารทรัพยากรบุคคล
คงเดิม
-
12. กองยุทธศาสตร์และแผนงาน
คงเดิม
-
13. กองเศรษฐกิจสุขภาพและหลักประกันสุขภาพ
คงเดิม
-
เพิ่มกองสนับสนุนระบบสุขภาพ ปฐมภูมิ (ยกฐานะจาก “สํานัก สนับสนุนระบบปฐมภูมิ” ซึ่งเป็นหน่วยงานจัดตั้งภายใน)
กําหนดให้มีหน้าที่และอํานาจในการดําเนินการเกี่ยวกับงานเลขานุการ และปฏิบัติการตามที่คณะกรรมการระบบสุขภาพปฐมภูมิ คณะอนุกรรมการ และคณะกรรมการอื่นที่เกี่ยวข้อง มอบหมาย และจัดทํานโยบาย ยุทธศาสตร์ แผน และมาตรการเกี่ยวกับบริการสุขภาพปฐมภูมิและระบบสุขภาพปฐมภูมิให้สอดคล้องกับ การพัฒนาคุณภาพชีวิตระดับพื้นที่ เสนอต่อคณะกรรมการระบบสุขภาพปฐมภูมิ รวมทั้งประสานการดําเนินงาน กํากับ ติดตาม และประเมินผลการปฏิบัติงานตามนโยบาย ยุทธศาสตร์ แผนและมาตรการ เกี่ยวกับบริการสุขภาพปฐมภูมิ และระบบสุขภาพปฐมภูมิ
14. กองสาธารณสุขฉุกเฉิน
คงเดิม
-
15. ศูนย์เทคโนโลยีสารสนเทศและการสื่อสาร
คงเดิม
แก้ไขหน้าที่และอํานาจในการจัดทําแผนปฏิบัติการดิจิทัลให้สอดคล้องกับนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจ และสังคม และนโยบายของกระทรวง
16. สถาบันพระบรมราชชนก
ตัดออก
เนื่องจากสถาบันพระบรมราชชนก ได้รับการยกฐานะเป็นสถาบันอุดมศึกษาเฉพาะทางด้านวิทยาศาสตร์สุขภาพตามพระราชบัญญัติสถาบันพระบรมราชชนก พ.ศ. 2562
3. เรื่อง ร่างกฎ ก.พ. ว่าด้วยหลักเกณฑ์การจัดประเภทตําแหน่งและระดับตําแหน่ง พ.ศ. .... และร่างกฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง พ.ศ. ....
คณะรัฐมนตรีมีมติอนุมัติร่างกฎ ก.พ. ว่าด้วยหลักเกณฑ์การจัดประเภทตําแหน่งและระดับตําแหน่ง พ.ศ. .... และร่างกฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง พ.ศ. .... ตามที่สํานักงาน ก.พ. เสนอ และให้ดําเนินการต่อไปได้ ทั้งนี้ให้สํานักงาน ก.พ. รับความเห็นของกระทรวงการคลังไปพิจารณาดําเนินการต่อไปด้วย
ข้อเท็จจริง
สํานักงาน ก.พ. พิจารณาแล้วยืนยันให้ดําเนินการร่างกฎ ก.พ. รวม 2 ฉบับต่อไป โดยการปรับปรุงร่างกฎ ก.พ. ดังกล่าวจะทําให้เมื่อมีการจัดตั้งส่วนราชการขึ้นใหม่จะสามารถจัดตําแหน่งเข้าประเภทและระดับตําแหน่งตามหลักเกณฑ์ที่กําหนดได้โดยไม่ต้องแก้ไขกฎ ก.พ. และส่งผลดีต่อการบริหารจัดการตําแหน่งและ การบริหารทรัพยากรบุคคลของส่วนราชการให้เกิดความรวดเร็วและคล่องตัวมากขึ้น รวมทั้งจะทําให้ขั้นตอนของ การดําเนินการให้ความเห็นชอบตําแหน่งที่มีสิทธิได้รับเงินประจําตําแหน่งของส่วนราชการและสํานักงาน ก.พ. ลดลง และทําให้เกิดความรวดเร็วและคล่องตัวมากขึ้น ซึ่ง ก.พ. และ อ.ก.พ. วิสามัญเกี่ยวกับกฎหมายและระเบียบได้เห็นชอบด้วยแล้ว
สาระสําคัญของร่างกฎ ก.พ.
1. ร่างกฎ ก.พ. ว่าด้วยหลักเกณฑ์การจัดประเภทตําแหน่งและระดับตําแหน่ง พ.ศ. .... เป็น การปรับปรุงกฎ ก.พ. ว่าด้วยหลักเกณฑ์การจัดประเภทตําแหน่งและระดับตําแหน่ง พ.ศ. 2551 และที่แก้ไขเพิ่มเติม โดยมีสาระสําคัญ ดังนี้
1.1 ปรับปรุงชื่อตําแหน่งให้สอดคล้องกับข้อเท็จจริงและกฎหมายอื่นที่เกี่ยวข้องในปัจจุบัน
1.2 ปรับรูปแบบการเขียนชื่อตําแหน่งของประเภทบริหารและประเภทอํานวยการ จากเดิมที่ระบุชื่อตําแหน่งเป็นการเฉพาะเจาะจง เป็นการกําหนดคํานิยามของตําแหน่งแทน เพื่อจะได้ไม่ต้องมีการแก้ไข กฎ ก.พ. ทุกครั้งที่มีการจัดตั้งส่วนราชการขึ้นใหม่ รวมทั้งแก้ไขเพิ่มเติมคํานิยามในบางตําแหน่งเพื่อให้มีความชัดเจนยิ่งขึ้น
2. ร่างกฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง พ.ศ. .... เป็นการปรับปรุงกฎ ก.พ. ว่าด้วยการให้ข้าราชการพลเรือนสามัญได้รับเงินประจําตําแหน่ง พ.ศ. 2551 และแก้ไขเพิ่มเติม โดยมีสาระสําคัญ ดังนี้
2.1 ปรับปรุงหลักเกณฑ์และเงื่อนไขในการรับเงินประจําตําแหน่งของระดับชํานาญการให้สอดคล้องกับหนังสือเวียนของสํานักงาน ก.พ. (ว 6/2565) ที่กําหนดให้การได้รับเงินประจําตําแหน่งของระดับชํานาญการให้กระทําได้เมื่อข้าราชการผู้นั้นผ่านการประเมินบุคคลและผลงานและได้รับแต่งตั้งให้ดํารงตําแหน่งระดับชํานาญการแล้ว โดยไม่ต้องเป็นระดับชํานาญการครบ 2 ปี และไม่ต้องผ่านการประเมินเพื่อขอรับเงินประจําตําแหน่งอีก
2.2 ยกเลิกการกําหนดให้กรณีที่ส่วนราชการได้กําหนดประเภทตําแหน่ง สายงาน ระดับ และจํานวนตําแหน่งที่ได้รับเงินประจําตําแหน่งเพิ่มขึ้นส่วนราชการจะต้องได้รับความเห็นชอบจาก ก.พ. ก่อน เพื่อให้ส่วนราชการดําเนินการได้รวดเร็วและคล่องตัวมากยิ่งขึ้น
2.3 ปรับรูปแบบการเขียนบัญชีกําหนดสายงานที่มีสิทธิได้รับเงินประจําตําแหน่งท้ายกฎ ก.พ. สําหรับตําแหน่งประเภทบริหาร (ระดับต้นและระดับสูง) ตําแหน่งประเภทอํานวยการ (ระดับต้นและระดับสูง) และตําแหน่งประเภทวิชาการ (ระดับเชี่ยวชาญและระดับทรงคุณวุฒิ) จากเดิมที่ระบุเป็นรายสายงาน เป็นระบุให้ ทุกสายงานมีสิทธิได้รับเงินประจําตําแหน่ง* รวมทั้งแก้ไขลักษณะการเขียนชื่อตําแหน่งให้สอดคล้องกับการปรับปรุงรูปแบบการเขียนชื่อตําแหน่งตามร่างกฎ ก.พ. ในข้อ 1
_________________________
* โดยที่บัญชีท้ายกฎ ก.พ. เดิม ได้กําหนดให้ตําแหน่งประเภทบริหาร (ระดับต้นและระดับสูง) ตําแหน่งประเภทอํานวยการ (ระดับต้นและระดับสูง) และตําแหน่งประเภทวิชาการ (ระดับเชี่ยวชาญและระดับทรงคุณวุฒิ) ทุกสายงานมีสิทธิได้รับเงินประจําตําแหน่งอยู่แล้ว ดังนั้น การปรับรูปแบบการเขียนดังกล่าวจึงมิได้เป็นการเพิ่มตําแหน่งที่ได้รับเงินประจําตําแหน่งแต่อย่างใด
4. เรื่อง ร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์สําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... และร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอาคารชุดสําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... รวม 2 ฉบับ
คณะรัฐมนตรีมีมติเห็นชอบตามที่กระทรวงมหาดไทย (มท.) เสนอ ดังนี้
1. เห็นชอบร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์สําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... ร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอาคารชุดสําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... รวม 2 ฉบับที่สํานักงานคณะกรรมการกฤษฎีกา (สคก.) ตรวจพิจารณาแล้ว
2. ให้กระทรวงมหาดไทยรับความเห็นของสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ข้อเท็จจริง
มท. เสนอว่า
1. ร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์สําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... และร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอาคารชุดสําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... รวม 2 ฉบับ มีสาระสําคัญเป็นการลดหย่อนค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์และห้องชุดสําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ เพื่อเสริมสภาพคล่องให้แก่ผู้ประกอบการและลดภาระให้แก่ภาคธุรกิจและสนับสนุนให้เกิดการลงทุนเพื่อกระตุ้นและฟื้นฟูเศรษฐกิจไทย ได้อย่างต่อเนื่อง ทั้งนี้ เป็นการดําเนินการตามมติคณะรัฐมนตรี เมื่อวันที่ 24 มกราคม 2566 เรื่อง มาตรการทางภาษีและค่าธรรมเนียมเพื่อส่งเสริมการลงทุนในอสังหาริมทรัพย์ผ่านกองทรัสต์เพื่อการลงทุนในอสังหาริมทรัพย์
2. มท. ได้จัดทําประมาณการการสูญเสียรายได้และประโยชน์ที่คาดว่าจะได้รับ ตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 แล้ว โดยคาดการณ์ว่ามาตรการด้านค่าธรรมเนียมดังกล่าวจะทําให้องค์กรปกครองส่วนท้องถิ่นสูญเสียรายได้ประมาณ 3,092 ล้านบาท ตลอดระยะเวลาการดําเนินมาตรการ แต่อย่างไรก็ตามจะเป็นการช่วยเหลือผู้ประกอบธุรกิจกอง 1* ที่ได้รับผลกระทบจากการแพร่ระบาดของ COVID-19 หรือได้รับผลกระทบจากภาวะเศรษฐกิจชะลอตัว โดยการเพิ่มสภาพคล่องให้ผู้ประกอบการและให้การดําเนินธุรกิจอสังหาริมทรัพย์ในรูปแบบกองทุนรวมอสังหาริมทรัพย์ดําเนินต่อไปได้จากการแปลงสภาพ กอง 1 เป็นกองทรัสต์ และช่วยให้การประกอบธุรกิจอสังหาริมทรัพย์ในรูปแบบของกองทุนสามารถดําเนินธุรกิจต่อไปได้ โดยมีการประหยัดต่อขนาด (Economy of Scale) ซึ่งจะทําให้ภาครัฐสามารถจัดเก็บภาษีและค่าธรรมเนียมต่าง ๆ จากธุรกรรมของกอง 1 ที่มีการขยายการลงทุนในอสังหาริมทรัพย์เพิ่มเติม เช่น การโอนอสังหาริมทรัพย์ การจํานองอสังหาริมทรัพย์ การจดทะเบียนการเช่าอสังหาริมทรัพย์ โดยการดําเนินการดังกล่าวจะทําให้ภาครัฐมีกลไกช่วยเหลือผู้ประกอบธุรกิจที่ได้รับผลกระทบจากการแพร่ระบาดของ COVID-19 ที่ครอบคลุมมากขึ้น ดังนั้น มท. จึงยืนยันให้ดําเนินการร่างกฎกระทรวงที่ สคก. ตรวจพิจารณาแล้ว รวม 2 ฉบับ ต่อไปได้
สาระสําคัญของร่างกฎกระทรวง
1. ร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์สําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. ....
ประเด็น
สาระสําคัญ
1.1 กําหนดคํานิยาม
“กองทุนรวมอสังหาริมทรัพย์” หมายความว่า กองทุนรวมเพื่อจัดการลงทุนในอสังหาริมทรัพย์โดยตรงตามกฎหมายว่าด้วยหลักทรัพย์และตลาดหลักทรัพย์
1.2 กําหนดค่าธรมเนียม
ร้อยละ 0.01 ของราคาประเมินทุนทรัพย์หรือราคาทุนทรัพย์ที่เช่าหรือจํานอง แต่จํานวนค่าธรรมเนียมอย่างสูงต้องไม่เกิน 100,000 บาท
1.3 กําหนดระยะเวลา
เฉพาะการจดทะเบียนที่ดําเนินการนับตั้งแต่วันที่กฎกระทรวงนี้มีผลใช้บังคับถึงวันที่ 31 ธันวาคม 2567
2. ร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอาคารชุดสําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. ....
ประเด็น
สาระสําคัญ
2.1 กําหนดคํานิยาม
“กองทุนรวมอสังหาริมทรัพย์” หมายความว่า กองทุนรวมเพื่อจัดการลงทุนในอสังหาริมทรัพย์โดยตรงตามกฎหมายว่าด้วยหลักทรัพย์และตลาดหลักทรัพย์
2.2 กําหนดค่าธรมเนียม
ร้อยละ 0.01 ของราคาประเมินทุนทรัพย์หรือราคาทุนทรัพย์ที่เช่าหรือจํานอง แต่จํานวนค่าธรรมเนียมอย่างสูงต้องไม่เกิน 100,000 บาท
2.3 กําหนดระยะเวลา
เฉพาะการจดทะเบียนที่ดําเนินการนับตั้งแต่วันที่กฎกระทรวงนี้มีผลใช้บังคับถึงวันที่ 31 ธันวาคม 2567
___________________
* กองทุนรวมอสังหาริมทรัพย์ (กอง 1) จัดตั้งตามพระราชบัญญัติหลักทรัพย์และตลาดหลักทรัพย์ พ.ศ. 2535 เป็นกองทุนรวมซึ่งมีวัตถุประสงค์ที่จะลงทุนในอสังหาริมทรัพย์ โดยบริษัทจัดการลงทุน (สถาบันการเงิน) จะระดมเงินทุนจากผู้ลงทุนด้วยการขายหน่วยลงทุนและนําเงินทุนที่ได้ไปลงทุนในอสังหาริมทรัพย์ โดยมีรายได้ประจําในรูปของ ค่าเช่า เช่น อาคารสํานักงาน โรงแรม อพาร์ทเมนท์ และผู้ลงทุนจะได้รับผลประโยชน์ในรูปของเงินปันผลจากรายได้ที่ได้จากการดําเนินงานของอสังหาริมทรัพย์ดังกล่าว ทั้งนี้ เมื่อมีการระดมทุนเสร็จแล้วจะมีการปิดกอง และนําไป จดทะเบียนในตลาดหลักทรัพย์แห่งประเทศไทย (ปัจจุบันไม่มีกองทุนรวมอสังหาริมทรัพย์กองใหม่เปิดเพิ่มขึ้นแล้ว เนื่องจากสํานักงาน ก.ล.ต. ต้องการให้เปลี่ยนรูปแบบเป็นกองทรัสต์ฯ แทน)
5. เรื่อง ร่างพระราชบัญญัติที่คณะรัฐมนตรีขอรับมาพิจารณาก่อนรับหลักการ (ร่างพระราชบัญญัติสภาชนเผ่าพื้นเมืองแห่งประเทศไทย พ.ศ. ....)
คณะรัฐมนตรีมีมติรับหลักการร่างพระราชบัญญัติสภาชนเผ่าพื้นเมืองแห่งประเทศไทย พ.ศ. .... ซึ่งนายศักดิ์ดา แสนมี่ กับประชาชนผู้มีสิทธิเลือกตั้ง จํานวน 12,888 คน เป็นผู้เสนอ โดยให้รับข้อสังเกตของคณะรัฐมนตรีไปด้วย
ทั้งนี้ ร่างพระราชบัญญัติสภาชนเผ่าพื้นเมืองแห่งประเทศไทย พ.ศ. .... ซึ่งนายศักดิ์ดา แสนมี่ กับประชาชนผู้มีสิทธิเลือกตั้ง จํานวน 12,888 คน เป็นผู้เสนอ มีหลักการเป็นการกําหนดให้มีกฎหมายว่าด้วยสภาชนเผ่าเมืองแห่งประเทศไทย และมีเหตุผลเพื่ออนุรักษ์ พัฒนา และสืบทอดวิถีชีวิต อัตลักษณ์ และระบบแบบแผนภูมิปัญญาของชนเผ่าพื้นเมือง โดยกําหนดกลไกในการส่งเสริม ประสานงาน และแก้ไขปัญหาที่เกิดขึ้นกับชนเผ่าพื้นเมืองเพื่อสนองต่อวิถีวัฒนธรรมที่หลากหลายให้ครอบคลุมทุกด้าน เช่น กําหนดให้มีสภาชนเผ่าพื้นเมืองแห่งประเทศไทยมีหน้าที่และอํานาจในการคุ้มครองและส่งเสริมสิทธิมนุษยชนและสิทธิชนเผ่าพื้นเมือง กําหนดให้มีคณะกรรมการบริหารสภาชนเผ่าพื้นเมืองแห่งประเทศไทยมีหน้าที่และอํานาจในการบริหารและดําเนินงานต่าง ๆ ตามที่ที่ประชุมสภาชนเผ่าพื้นเมืองแห่งประเทศไทยได้ให้ความเห็นชอบแล้ว กําหนดให้จัดตั้งกองทุนสภาชนเผ่าพื้นเมืองแห่งประเทศไทยมีวัตถุประสงค์เพื่อคุ้มครอง ส่งเสริม สนับสนุน และฟื้นฟูวัฒนธรรม รวมทั้งสนับสนุนเกี่ยวกับอาชีพและพัฒนาคุณภาพชีวิตของชนเผ่าพื้นเมือง เป็นต้น ซึ่งคณะรัฐมนตรีได้ขอรับมาพิจารณาก่อนรับหลักการมีกําหนด 60 วัน โดยจะต้องส่งคืนสภาผู้แทนราษฎรภายในวันที่ 17 กุมภาพันธ์ 2567
สาระสําคัญของร่างพระราชบัญญัติ
1. กําหนดให้ชนเผ่าพื้นเมืองแต่ละกลุ่มชาติพันธุ์มาขึ้นทะเบียนกับสํานักงานสภาชนเผ่าพื้นเมืองแห่งประเทศไทยหรือสํานักงานสภาชนเผ่าพื้นเมืองแห่งประเทศไทยในภูมิภาค
2. กําหนดให้มีสภาชนเผ่าพื้นเมืองแห่งประเทศไทยมีหน้าที่และอํานาจในการประสานงาน แลกเปลี่ยน เรียนรู้ และเผยแพร่ข้อมูลข่าวสารเกี่ยวกับกิจการของสภาชนเผ่าพื้นเมืองแห่งประเทศไทย ส่งเสริมการปกครองในระบอบประชาธิปไตยอันมีพระมหากษัตริย์ทรงเป็นประมุข คุ้มครองและส่งเสริมสิทธิมนุษยชนและสิทธิชนเผ่าพื้นเมือง ส่งเสริมและสนับสนุนการจัดการความขัดแย้งและการอยู่ร่วมกันอย่างสันติ อนุรักษ์ ส่งเสริม และฟื้นฟูอัตลักษณ์ ภาษา ศิลปวัฒนธรรม ภูมิปัญญา อาหาร สมุนไพร พันธุ์พืช พื้นที่ทางจิตวิญญาณ และพื้นที่ทํามาหากินตามจารีตประเพณีของชนเผ่าพื้นเมือง ศึกษา ติดตาม และประเมินผลกระทบของนโยบายหรือกิจการหรือโครงการใด ๆ ที่มีผลกระทบต่อชนเผ่าพื้นเมือง เพื่อจัดทํารายงานและข้อเสนอแนะต่อคณะรัฐมนตรี รัฐสภา และองค์การระหว่างประเทศที่เกี่ยวข้อง พัฒนาระบบฐานข้อมูล รวบรวมวิเคราะห์ และสรุปข้อมูลเกี่ยวกับสถานการณ์ สภาพปัญหาและความต้องการของชนเผ่าพื้นเมืองในประเทศไทย พิจารณาให้ความเห็นชอบแผนงาน โครงการ และงบประมาณของสภาชนเผ่าพื้นเมืองแห่งประเทศไทย ส่งเสริมและสนับสนุนการจัดตั้งสถานศึกษา รวมทั้งการพัฒนาหลักสูตรวิถีวัฒนธรรมของชนเผ่าพื้นเมือง ตลอดจนแต่งตั้งคณะผู้อาวุโส คณะที่ปรึกษา คณะอนุกรรมการและคณะทํางาน
3. กําหนดให้มีคณะกรรมการบริหารสภาชนเผ่าพื้นเมืองแห่งประเทศไทย มีหน้าที่และอํานาจในการบริหารและดําเนินงานต่าง ๆ ตามที่ที่ประชุมสภาชนเผ่าพื้นเมืองแห่งประเทศไทยได้ให้ความเห็นชอบแล้ว และกําหนดให้สมาชิกสภาชนเผ่าพื้นเมืองแห่งประเทศไทยคณะกรรมการบริหารสภาชนเผ่าพื้นเมืองแห่งประเทศไทย คณะอนุกรรมการ คณะผู้อาวุโสและคณะทํางานที่สภาชนเผ่าพื้นเมืองแห่งประเทศไทยแต่งตั้งได้รับเบี้ยประชุมและให้มีสิทธิเบิกค่าใช้จ่ายในการดําเนินงานตามที่กําหนดในพระราชกฤษฎีกาที่เกี่ยวข้อง
4. กําหนดให้มีคณะผู้อาวุโสของสภาชนเผ่าพื้นเมืองแห่งประเทศไทยมีหน้าที่ให้คําปรึกษาหารือ ให้ความคิดเห็นและข้อเสนอแนะแก่สมาชิกสภาชนเผ่าพื้นเมืองแห่งประเทศไทย คณะกรรมการ คณะอนุกรรมการ คณะทํางาน และสํานักงานสภาชนเผ่าพื้นเมืองแห่งประเทศไทยในเรื่องต่าง ๆ ที่เกี่ยวข้อง ให้ความคิดเห็นและข้อเสนอแนะต่อแผนงานและแผนงบประมาณของสภาชนเผ่าพื้นเมืองแห่งประเทศไทย ไกล่เกลี่ยกรณีที่เกิดข้อพิพาทหรือมีความคิดเห็นที่แตกต่างกันจนไม่สามารถหาข้อยุติตามที่สมาชิกสภาชนเผ่าพื้นเมืองแห่งประเทศไทย คณะกรรมการบริหารสภาชนเผ่าพื้นเมืองแห่งประเทศไทย และเจ้าหน้าที่สํานักงานสภาชนเผ่าเมืองแห่งประทศไทยร้องขอ ตลอดจนกํากับ ติดตาม และประเมินผลการดําเนินงานตามที่ได้รับมอบหมายจากสภาชนเผ่าพื้นเมือง แห่งประเทศไทยหรือคณะกรรมการบริหารสภาชนเผ่าพื้นเมืองแห่งประเทศไทย
5. กําหนดให้มีสํานักงานสภาชนเผ่าพื้นเมืองแห่งประเทศไทยมีฐานะเป็นนิติบุคคลและอยู่ภายใต้การอํานวยการของคณะกรรมการบริหารสภาชนเผ่าพื้นเมืองแห่งประเทศไทยโดยมีหน้าที่ในการจัดทําแผนงาน โครงการตามมติของสภาชนเผ่าพื้นเมืองแห่งประเทศไทยจัดทํารายงานประจําปีเกี่ยวกับผลงานและอุปสรรคในการดําเนินงานของสภาชนเผ่าพื้นเมืองแห่งประเทศไทยเพื่อเสนอต่อสมาชิกสภาชนเผ่าพื้นเมืองแห่งประเทศไทย คณะรัฐมนตรี และรัฐสภาประสานงาน ให้ความร่วมมือ และบริการทางวิชาการให้แก่สภาและภาคีที่เกี่ยวข้อง จัดให้มีฐานข้อมูลประชากรชนเผ่าพื้นเมืองในประเทศไทย รวมทั้งกําหนดให้มีเลขาธิการสํานักงานสภาชนเผ่าพื้นเมืองแห่งประเทศไทยเป็นผู้ควบคุมดูแลกิจการของสํานักงาน และมีอํานาจกําหนดระเบียบที่เกี่ยวข้องในการบริหารจัดการสํานักงานโดยความเห็นชอบของคณะกรรมการ และกําหนดให้เลขาธิการเป็นเลขานุการสภาโดยตําแหน่ง
6. กําหนดให้จัดตั้งกองทุนสภาชนเผ่าพื้นเมืองแห่งประเทศไทยมีฐานะเป็นนิติบุคคลโดยมีวัตถุประสงค์เพื่อคุ้มครอง ส่งเสริม สนับสนุน และฟื้นฟูอัตลักษณ์ ภาษา มรดกภูมิปัญญาทางวัฒนธรรม พื้นที่ทางจิตวิญญาณของชนเผ่าพื้นเมือง ส่งเสริมและสนับสนุนการศึกษาวิจัย และจัดกระบวนการเรียนรู้เพื่อพัฒนาศักยภาพแกนนําชุมชน องค์กร และเครือข่ายของชนเผ่าพื้นเมืองในประเทศไทย คุ้มครอง ส่งเสริม และสนับสนุนเกี่ยวกับอาชีพ การจัดการทรัพยากรธรรมชาติและสิ่งแวดล้อม ตลอดจนกิจกรรมพัฒนาคุณภาพชีวิตของชนเผ่าพื้นเมืองให้สอดคล้องกับวิถีวัฒนธรรมของตนเอง ส่งเสริมและสนับสนุนการขจัดการเลือกปฏิบัติ การจัดการความขัดแย้ง การแลกเปลี่ยนเรียนรู้ระหว่างวัฒนธรรมและการอยู่ร่วมกันอย่างสันติ และกําหนดให้กองทุนประกอบด้วยเงินหรือทรัพย์สินที่มีผู้บริจาคให้เพื่อสมทบกองทุนโดยไม่มีเงื่อนไข ดอกผลหรือรายได้อื่น เงินและทรัพย์สินอื่นที่ตกเป็นของกองทุน รวมทั้งกําหนดให้มีคณะกรรมการกองทุนประกอบด้วยกรรมการสภาที่คัดเลือกกันเองจํานวน 7 คน กําหนดให้การดําเนินการด้านการเงินของสภาชนเผ่าพื้นเมืองแห่งประเทศไทยอยู่ภายใต้การติดตาม ตรวจสอบ และประเมินของสํานักงานการตรวจเงินแผ่นดิน รวมทั้งกําหนดให้จัดทํางบดุล รายงานการเงินของกองทุนที่ผู้ตรวจสอบบัญชีรับรองแล้วเสนอต่อคณะกรรมการบริหารสภาชนเผ่าพื้นเมืองแห่งประเทศไทยและที่ประชุมสภาชนเผ่าพื้นเมืองแห่งประเทศไทย
6. เรื่อง ร่างพระราชกฤษฎีกากําหนดวันเปิดทําการศาลจังหวัดพระประแดง พ.ศ. .... ร่างพระราชกฤษฎีกาเปลี่ยนแปลงเขตอํานาจศาลแขวงสมุทรปราการ พ.ศ. .... และร่างพระราชกฤษฎีกา ให้ใช้บทบัญญัติมาตรา 3 แห่งพระราชบัญญัติให้นําวิธีพิจารณาความอาญาในศาลแขวงมาใช้บังคับในศาลจังหวัด พ.ศ. 2520 บังคับสําหรับคดีที่เกิดขึ้นในบางท้องที่ (ฉบับที่ ..) พ.ศ. .... รวม 3 ฉบับ (กําหนดวันเปิดทําการศาลจังหวัดพระประแดง วันที่ 1 เมษายน 2567 และกําหนดให้มีการเปลี่ยนแปลงเขตอํานาจศาลแขวงสมุทรปราการ รวมทั้งกําหนดให้ศาลจังหวัดพระประแดงสามารถนําวิธีพิจารณาความอาญาในศาลแขวงมาใช้บังคับในศาลจังหวัดสําหรับคดีอาญาที่อยู่ในอํานาจศาลแขวงซึ่งเกิดขึ้นในท้องที่อําเภอพระประแดง และอําเภอพระสมุทรเจดีย์ จังหวัดสมุทรปราการ ตั้งแต่วันที่ 1 เมษายน 2567 เป็นต้นไป)
คณะรัฐมนตรีมีมติเห็นชอบดังนี้
1. เห็นชอบร่างพระราชกฤษฎีกากําหนดวันเปิดทําการศาลจังหวัดพระประแดง พ.ศ. .... ร่างพระราชกฤษฎีกาเปลี่ยนแปลงเขตอํานาจศาลแขวงสมุทรปราการ พ.ศ. .... และร่างพระราชกฤษฎีกา ให้ใช้บทบัญญัติมาตรา 3 แห่งพระราชบัญญัติให้นําวิธีพิจารณาความอาญาในศาลแขวงมาใช้บังคับในศาลจังหวัด พ.ศ. 2520 บังคับสําหรับคดีที่เกิดขึ้นในบางท้องที่ (ฉบับที่ ..) พ.ศ. .... รวม 3 ฉบับ ตามที่สํานักงานศาลยุติธรรม (ศย.) เสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้
2. ให้สํานักงานศาลยุติธรรมรับความเห็นของกระทรวงยุติธรรมไปพิจารณาดําเนินการต่อไปด้วย
ทั้งนี้ ศย. เสนอว่า
1. ตามที่ได้มีพระราชบัญญัติจัดตั้งศาลจังหวัดที่อําเภอพระประแดง จังหวัดสมุทรปราการ พ.ศ. 2553 กําหนดให้จัดตั้งศาลจังหวัดขึ้นในอําเภอพระประแดง จังหวัดสมุทรปราการ เรียกว่า “ศาลจังหวัดพระประแดง” มีเขตตลอดท้องที่อําเภอพระประแดง และอําเภอพระสมุทรเจดีย์ จังหวัดสมุทรปราการ และจะเปิดทําการเมื่อใด ให้ประกาศโดยพระราชกฤษฎีกา ซึ่งสอดคล้องกับพันธกิจของศาลยุติธรรมในการอํานวยความยุติธรรม คุ้มครองสิทธิเสรีภาพ และลดความเหลื่อมล้ําของประชาชนให้ได้รับความเป็นธรรมอย่างทั่วถึงและเสมอภาค ตลอดจน แผนยุทธศาสตร์ศาลยุติธรรม พ.ศ. 2565 - 2568 ยุทธศาสตร์ T (Truted Justice) เชื่อมั่นศรัทธาการอํานวยความยุติธรรม ประชาชนมีความเชื่อมั่นและศรัทธาในการอํานวยความยุติธรรม ของศาลยุติธรรม เพื่อเสริมสร้างความสงบเรียบร้อยและสันติสุขให้เกิดขึ้นในสังคม และต่อมา คณะกรรมการบริหารศาลยุติธรรมได้มีมติในการประชุม ครั้งที่ 6/2565 เมื่อวันที่ 27 มิถุนายน 2565 เห็นชอบแผนการเปิดทําการศาลชั้นต้นในกรุงเทพมหานครและในส่วนภูมิภาค ปีงบประมาณ พ.ศ. 2567 - 2569 โดยในปีงบประมาณ พ.ศ. 2567 ศย. มีนโยบายและความพร้อมที่จะเปิดทําการศาลจังหวัดพระประแดงในวันที่ 1 เมษายน 2567 ทั้งด้านอาคารสถานที่และบุคลากร
2. สําหรับด้านกฎหมายได้ดําเนินการยกร่างกฎหมายรองรับการเปิดทําการของศาล ประกอบด้วย
2.1 ร่างพระราชกฤษฎีกากําหนดวันเปิดทําการศาลจังหวัดพระประแดง พ.ศ. .... มีสาระสําคัญกําหนดให้เปิดทําการศาลจังหวัดพระประแดงตั้งแต่วันที่ 1 เมษายน 2567 เป็นต้นไป
2.2 ร่างพระราชกฤษฎีกาเปลี่ยนแปลงเขตอํานาจศาลแขวงสมุทรปราการ พ.ศ. .... มีสาระสําคัญกําหนดให้ศาลแขวงสมุทรปราการในจังหวัดสมุทรปราการมีเขตอํานาจในอําเภอบางบ่อ อําเภอบางพลี อําเภอบางเสาธง และอําเภอเมืองสมุทรปราการ และให้คดีที่อยู่ในอํานาจศาลแขวงซึ่งเกิดในเขตท้องที่อําเภอพระประแดงและอําเภอพระสมุทรเจดีย์ อยู่ในเขตอํานาจศาลจังหวัดพระประแดงแต่เพียงแห่งเดียว เพื่อไม่ให้ประชาชนสับสนในเรื่องเขตอํานาจศาล และได้รับความสะดวกในการพิจารณาพิพากษาคดี
2.3 ร่างพระราชกฤษฎีกาให้ใช้บทบัญญัติมาตรา 3 แห่งพระราชบัญญัติให้นําวิธีพิจารณาความอาญาในศาลแขวงมาใช้บังคับในศาลจังหวัด พ.ศ. 2520 บังคับสําหรับคดีที่เกิดขึ้นในบางท้องที่ (ฉบับที่ ..) พ.ศ. .... มีสาระสําคัญกําหนดให้นําวิธีพิจารณาความอาญาในศาลแขวงมาใช้บังคับในศาลจังหวัดพระประแดงสําหรับคดีอาญาที่อยู่ในอํานาจศาลแขวง ซึ่งเกิดขึ้นในท้องที่อําเภอพระประแดง และอําเภอพระสมุทรเจดีย์ จังหวัดสมุทรปราการ เพื่อให้การพิจารณาพิพากษาคดีเป็นไปโดยเสมอภาคและรวดเร็วยิ่งขึ้น
3. ศย. ได้รับงบประมาณสําหรับจัดตั้งและเปิดทําการศาลจังหวัดพระประแดง ในปีงบประมาณ พ.ศ. 2566 จํานวน 19,576,500 บาท ประกอบด้วยค่าใช้จ่ายด้านบริหารจัดการ จํานวน 4,682,600 บาท และค่าใช้จ่ายด้านการลงทุน จํานวน 14,893,900 บาท และได้เสนอของบประมาณ พ.ศ. 2567 ค่าใช้จ่ายบุคลากร จํานวน 55,949,400 บาท
4. ในคราวประชุมคณะกรรมการบริหารศาลยุติธรรม ครั้งที่ 12/2566 เมื่อวันที่ 27 พฤศจิกายน 2566 ที่ประชุมได้มีมติเห็นชอบร่างพระราชกฤษฎีกากําหนดวันเปิดทําการศาลจังหวัดพระประแดง พ.ศ. .... ร่างพระราชกฤษฎีกาเปลี่ยนแปลงเขตอํานาจศาลแขวง สมุทรปราการ พ.ศ. .... และร่างพระราชกฤษฎีกาให้ใช้บทบัญญัติมาตรา 3 แห่งพระราชบัญญัติให้นําวิธีพิจารณาความอาญาในศาลแขวงมาใช้บังคับในศาลจังหวัด พ.ศ. 2520 บังคับสําหรับคดีที่เกิดขึ้นในบางท้องที่ (ฉบับที่ ..) พ.ศ. .... รวม 3 ฉบับ โดยให้ ศย. ดําเนินการตามขั้นตอนของกฎหมายต่อไป และเนื่องจากร่างพระราชกฤษฎีกาทั้งสามฉบับดังกล่าวเป็นการดําเนินการเพื่อรองรับการเปิดทําการของศาลจังหวัดพระประแดงในวันที่ 1 เมษายน 2567 ถือว่าเป็นเรื่องเร่งด่วน ดังนั้น เพื่อให้การประกาศบังคับใช้กฎหมายสามารถดําเนินการได้โดยเร็วในการอํานวยความยุติธรรมให้แก่ประชาชน ศย. ได้ขอให้สํานักงานคณะกรรมการกฤษฎีกา (สศก.) ดําเนินการตรวจพิจารณาร่างพระราชกฤษฎีกาทั้งสามฉบับเป็นการล่วงหน้าแล้ว
สาระสําคัญของร่างพระราชกฤษฎีกา
1. ร่างพระราชกฤษฎีกากําหนดวันเปิดทําการศาลจังหวัดพระประแดง พ.ศ. .... กําหนดให้มีการเปิดทําการศาลจังหวัดพระประแดง โดยให้มีเขตตลอดท้องที่อําเภอพระประแดง และอําเภอพระสมุทรเจดีย์ จังหวัดสมุทรปราการ และให้เปิดทําการตั้งแต่วันที่ 1 เมษายน 2567 เป็นต้นไป
2. ร่างพระราชกฤษฎีกาเปลี่ยนแปลงเขตอํานาจศาลแขวงสมุทรปราการ พ.ศ. .... กําหนดให้ศาลแขวงสมุทรปราการในจังหวัดสมุทรปราการมีเขตอํานาจในอําเภอบางบ่อ อําเภอบางพลี อําเภอบางเสาธง และอําเภอเมืองสมุทรปราการ และให้คดีที่อยู่ในอํานาจศาลแขวง ซึ่งเกิดในเขตท้องที่อําเภอพระประแดงและอําเภอพระสมุทรเจดีย์ อยู่ในเขตอํานาจศาลจังหวัดพระประแดง
3. ร่างพระราชกฤษฎีกาให้ใช้บทบัญญัติมาตรา 3 แห่งพระราชบัญญัติให้นําวิธีพิจารณาความอาญาในศาลแขวงมาใช้บังคับในศาลจังหวัด พ.ศ. 2520 บังคับสําหรับคดีที่เกิดขึ้นในบางท้องที่ (ฉบับที่ ..) พ.ศ. .... กําหนดให้นําวิธีพิจารณาความอาญาในศาลแขวงมาใช้บังคับในศาลจังหวัดพระประแดงสําหรับคดีอาญาที่อยู่ในอํานาจศาลแขวง ซึ่งเกิดขึ้นในท้องที่อําเภอพระประแดง และอําเภอพระสมุทรเจดีย์ จังหวัดสมุทรปราการ ตั้งแต่วันที่ 1 เมษายน 2567 เป็นต้นไป
เศรษฐกิจ- สังคม
7. เรื่อง รายงานการประเมินผลโครงการหรือแผนงานภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 รอบ 6 เดือน ครั้งที่ 2
คณะรัฐมนตรีรับทราบรายงานการประเมินผลโครงการหรือแผนงานภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 (พระราชกําหนดฯ กู้เงินโควิด-19 เพิ่มเติม พ.ศ. 2564) (รายงานการประเมินผลฯ) รอบ 6 เดือน ครั้งที่ 2 ตามข้อ 5 (3) แห่งระเบียบกระทรวงการคลังว่าด้วยการประเมินผลการใช้จ่ายเงินกู้เพื่อแก้ไขปัญหา เยียวยา และพื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัส โคโรนา 2019 พ.ศ. 2564 (ระเบียบ กค. ว่าด้วยการประเมินผลการใช้จ่ายเงินกู้ ฯ โควิด-19 พ.ศ. 2564) ตามที่กระทรวงการคลัง (กค.) เสนอ
สาระสําคัญ
1. ระเบียบ กค. ว่าด้วยการประเมินผลการใช้จ่ายเงินกู้ ฯ โควิด-19 พ.ศ. 2564 ข้อ 5 (3) กําหนดให้คณะกรรมการประเมินผลการใช้จ่ายเงินกู้ตามพระราชกําหนด (นายวรภัทร โตธนะเกษม กรรมการผู้จัดการมูลนิธิสถาบันวิจัยและพัฒนาองค์กรภาครัฐ เป็นประธาน) มีหน้าที่และอํานาจในการจัดให้มีการประเมินผลโครงการและจัดทํารายงานประเมินผลโครงการเสนอต่อรัฐมนตรีว่าการกระทรวงการคลังเพื่อเสนอคณะรัฐมนตรีเพื่อทราบ ทุก 6 เดือน ซึ่งที่ผ่านมาคณะรัฐมนตรีได้มีมติ (9 พฤษภาคม 2566) รับทราบรายงานการประเมินผลฯ รอบ 6 เดือน ครั้งที่ 1 ตามที่ กค. เสนอแล้ว
2. สํานักงานบริหารหนี้สาธารณะ (สบน.) ได้ว่าจ้างบริษัทที่ปรึกษาเพื่อติดตามประเมินผลโครงการหรือแผนงานภายใต้ พระราชกําหนดฯ กู้เงินโควิด-19 เพิ่มเติม พ.ศ. 2564 โดยมีโครงการทั้งสิ้น 2,370 โครงการ ประกอบด้วย 3 แผนงาน ได้แก่ (1) เพื่อแก้ไขปัญหาการแพร่ระบาดของโรคติดเชื้อไวรัสโคโรนา 2019 (2) เพื่อช่วยเหลือ เยียวยา และชดเชยให้แก่ประชาชนทุกสาขาอาชีพ ซึ่งได้รับผลกระทบจากการระบาดของ โรคติดเชื้อไวรัสโคโรนา 2019 และ (3) เพื่อฟื้นฟูเศรษฐกิจและสังคมที่ด้รับผลกระทบจากการระบาดของ โรคติดเชื้อไวรัสโคโรนา 2019 ทั้งนี้ การประเมินผลจะสุ่มตัวอย่างโครงการ/แผนงาน จํานวน 250 โครงการ
3. สบน. และบริษัทที่ปรึกษาฯ ได้ร่วมกันจัดทํารายงานการประเมินผลฯ เสนอต่อคณะกรรมการประเมินผลการใช้จ่ายเงินกู้ตามพระราชกําหนด ซึ่งได้เห็นชอบเมื่อวันที่ 19 กันยายน 2566 โดยพิจารณาคัดเลือกโครงการที่มีขนาดใหญ่ มีวงเงินกู้สูงหรือมีผลกระทบต่อเศรษฐกิจและสังคมอย่างมีนัยสําคัญ ที่ดําเนินการแล้วเสร็จ จํานวน 250 โครงการ กรอบวงเงินที่คณะรัฐมนตรีอนุมัติรวม 495,690.76 ล้านบาท ผลการเบิกจ่ายรวม 470,151.27 ล้านบาท คิดเป็นร้อยละ 94.85 ของกรอบวงเงินโดยทั้ง 250 โครงการ มีผลการดําเนินงานภาพรวมอยู่ในระดับดีมาก (A) ช่วยให้เกิดเงินหมุนเวียนในระบบเศรษฐกิจ จํานวน 1,630,804.75 ล้านบาท และคาดว่าจะมีรายได้จากการจัดเก็บภาษีที่รัฐจะได้กลับคืนสูงสุดภายในระยะเวลา 3 ปี จํานวน 314,745.32 ล้านบาทโดยมีผลการประเมิน สรุปได้ ดังนี้
แผนงาน
จํานวนโครงการ
กรอบวงเงิน รวม (ล้านบาท)
ผลเบิกจ่าย
รวม (ล้านบาท)
ร้อยละของวงเงิน
คะแนน
เกรด
1. แผนงานหรือโครงการที่มีวัตถุประสงค์เพื่อแก้ไขปัญหาการระบาดของโรคติดเชื้อไวรัสโคโรนา 2019